รัฐบาลไทย-ข่าวทำเนียบรัฐบาล-ผลการประชุม ก.ค.ศ. 13/2560
วันจันทร์ที่ 28 สิงหาคม 2560
ผลการประชุม ก.ค.ศ. 13/2560
นายชัยพฤกษ์ เสรีรักษ์ ปลัดกระทรวงศึกษาธิการ กล่าวภายหลังการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 13/2560
โดยมี นพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ เป็นประธานการประชุม ว่าที่ประชุมได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
● อนุมัติหลักเกณฑ์และวิธีการเปลี่ยนตําแหน่ง การย้าย และการโอน ช้าราชการครูและบุคลากรทางการศึกษา และการย้ายข้าราชการพลเรือนสามัญ ไปแต่งตั้งให้ดํารงตําแหน่ง"บุคลากรทางการศึกษาอื่นตามมาตรา 38 ค. (2)"
โดยให้คณะกรรมการศึกษาธิการจังหวัด (กศจ.) หรือ อ.ก.ค.ศ. ที่ ก.ค.ศ.ตั้ง เป็นผู้ดําเนินการเพื่อเป็นการกระจายอํานาจให้กับ กศจ. หรือ อ.ก.ค.ศ. ที่ ก.ค.ศ. ตั้ง เป็นองค์คณะในหน่วยงานและในพื้นที่ ให้มีความคล่องตัว มีประสิทธิภาพ เกิดประสิทธิผล เหมาะสมและตรงความต้องการของหน่วยงานในแต่ละจังหวัด โดยสรุปสาระสําคัญ ดังนี้
1. ผู้ขอเปลี่ยนตําแหน่ง ย้าย หรือโอนต้องมีคุณสมบัติ ดังนี้
-มีคุณสมบัติทั่วไปตามมาตรา 30 แห่งพระราชบัญญัติระเบียบข้าราชการครูและบุคลากรทางการศึกษา พ.ศ. 2547 และมีคุณสมบัติตรงตามคุณสมบัติเฉพาะสําหรับตําแหน่ง ตามมาตรฐานตําแหน่ง ที่ ก.ค.ศ. กําหนด
-รับเงินเดือนไม่ต่ํากว่าขั้นต่ําของประเภท สายงาน และระดับที่จะแต่งตั้ง
-ไม่อยู่ระหว่างทดลองปฏิบัติหน้าที่ราชการ หรือเตรียมความพร้อมและพัฒนาอย่างเข้ม
-ไม่อยู่ระหว่างถูกสอบสวนว่ากระทําความผิดวินัย หรือถูกตั้งคณะกรรมการสอบสวนทางวินัยหรือจรรยาบรรณวิชาชีพ
-ไม่อยู่ระหว่างถูกดําเนินคดีอาญา เว้นแต่ความผิดที่ได้กระทําโดยประมาทหรือความผิดลหุโทษ
-ไม่อยู่ระหว่างถูกดําเนินคดีล้มละลาย
สําหรับผู้ขอโอนนอกจากต้องมีคุณสมบัติดังกล่าวแล้ว ต้องได้รับการยินยอมให้โอนจากผู้มีอํานาจสั่งบรรจุและแต่งตั้งของส่วนราชการหรือหน่วยงานต้นสังกัดเดิม
2. หน่วยงานการศึกษาที่จะรับโอน และรับย้ายต้องไม่มีบัญชีผู้สอบแข่งขันได้หรือบัญชีผู้ได้รับการคัดเลือก ตําแหน่งบุคลากรทางการศึกษาอื่นตามมาตรา 38 ค.(2) ตําแหน่งที่รับโอนที่ขึ้นบัญชีของหน่วยงานการศึกษา หรือ กศจ. หรือ อ.ก.ค.ศ. ที่ ก.ค.ศ. ตั้ง หรือบัญชีของส่วนราชการนั้น แล้วแต่กรณี ซึ่งรอการบรรจุและแต่งตั้ง
3. หน่วยงานการศึกษาที่ได้รับการแต่งตั้งต้องมีจํานวนบุคลากรทางการศึกษาอื่นตามมาตรา 38 ค. (2) ไม่เกินกรอบอัตรากําลังที่ ก.ค.ศ. กําหนด ทั้งนี้ ตําแหน่งที่จะใช้รับการแต่งตั้ง ต้องเป็นตําแหน่งว่างที่มีอัตราเงินเดือน ที่มิใช่เป็นตําแหน่งที่รอการเลิกหรือยุบ หรือตําแหน่งที่มีเงื่อนไขตามที่ คปร.กําหนด หรือตําแหน่งที่สงวนไว้
4. การเปลี่ยนตําแหน่ง การรับโอน และการรับย้ายต่างกลุ่มตําแหน่ง ไปแต่งตั้งให้ดํารงตําแหน่งประเภทวิชาการ ระดับชํานาญการขึ้นไปจะต้องพิจารณาจากการประเมินบุคคลและผลงาน ตามหลักเกณฑ์และวิธีการที่ ก.ค.ศ. กําหนด
5. การให้ได้รับเงินเดือนให้ได้รับเงินเดือนเท่าเดิม กรณีที่เงินเดือนสูงกว่าขั้นสูงของระดับที่จะแต่งตั้ง ให้ได้รับเงินเดือนตามหลักเกณฑ์และวิธีการที่ ก.ค.ศ. กําหนด
●อนุมัติหลักเกณฑ์และวิธีการโอน"พนักงานส่วนท้องถิ่นและข้าราชการอื่น" มาบรรจุและแต่งตั้งเป็นข้าราชการครูและบุคลากรทางการศึกษา ตําแหน่ง"บุคลากรทางการศึกษาอื่นตามมาตรา 38 ค. (2)"โดยมีหลักการที่สําคัญ ดังนี้
1. หน่วยงานการศึกษาที่รับโอนต้องไม่มีบัญชีผู้สอบแข่งขันได้ หรือบัญชีผู้ได้รับคัดเลือก ตําแหน่งบุคลากรทางการศึกษาอื่นตามมาตรา 38 ค.(2) ตําแหน่งที่รับโอนที่ขึ้นบัญชีของหน่วยงานการศึกษา หรือ กศจ. หรือ อ.ก.ค.ศ. ซึ่ง ก.ค.ศ. ตั้ง หรือบัญชีของส่วนราชการนั้น ซึ่งรอการบรรจุและแต่งตั้ง
2. การพิจารณารับโอนให้ดําเนินการภายหลังจากการย้ายและการบรรจุและแต่งตั้ง
3. ผู้ขอโอนต้องมีคุณสมบัติตามที่ ก.ค.ศ. กําหนด
4. ผู้ขอโอนต้องได้รับความยินยอมให้โอนจากผู้มีอํานาจสั่งบรรจุและแต่งตั้งของส่วนราชการหรือหน่วยงานต้นสังกัด กรณีผู้มีอํานาจสั่งบรรจุและแต่งตั้งขององค์กรปกครองส่วนท้องถิ่นใดบริหารงานบุคคลในรูปคณะกรรมการการโอนต้องได้รับการอนุมัติจากคณะกรรมการฯ
5. ตําแหน่งที่จะใช้รับโอนต้องเป็นตําแหน่งว่างที่มีอัตราเงินเดือน และมิใช่เป็นตําแหน่งที่รอการเลิกหรือยุบ
6. หน่วยงานการศึกษาที่จะรับโอนต้องมีจํานวนบุคลากรทางการศึกษาอื่นตามมาตรา 38 ค.(2) ไม่เกินกรอบอัตรากําลังที่ ก.ค.ศ. กําหนด
ทั้งนี้ การรับโอนให้ดํารงตําแหน่งประเภทวิชาการ ระดับชํานาญการขึ้นไปผู้ขอโอนจะต้องผ่านการประเมินบุคคลและหรือผลงาน ตามหลักเกณฑ์และวิธีการที่ ก.ค.ศ. กําหนด และก.ค.ศ. ได้กําหนดมาตรฐานการเปรียบเทียบตําแหน่งระหว่างพนักงานส่วนท้องถิ่น และข้าราชการอื่น กับตําแหน่งข้าราชการครูและบุคลากรทางการศึกษา ตําแหน่งบุคลากรทางการศึกษาอื่น ตามมาตรา 38 ค.(2) ไว้เรียบร้อยแล้ว
●เห็นชอบให้นําหลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดํารงตําแหน่งผู้อํานวยการสํานักงานเขตพื้นที่การศึกษา สังกัดสํานักงานคณะกรรมการการศึกษาขั้นพื้นฐาน ตามหนังสือสํานักงาน
ก.ค.ศ. ที่ ศธ 0206.6/ว3 ลงวันที่ 8 มีนาคม 2560 มาใช้เป็นหลักเกณฑ์และวิธีการในการคัดเลือกบุคคล
เพื่อบรรจุและแต่งตั้งให้ดํารงตําแหน่ง "ศึกษาธิการจังหวัด" สังกัดสํานักงานปลัดกระทรวงศึกษาธิการ
โดยอนุโลม
โดยผู้มีสิทธิเข้ารับการคัดเลือกเพื่อบรรจุและแต่งตั้งให้ดํารงตําแหน่งศึกษาธิการจังหวัดต้องมีคุณสมบัติตามมาตรฐานตําแหน่งศึกษาธิการจังหวัดโดยดํารงตําแหน่งใดตําแหน่งหนึ่งมาแล้วดังต่อไปนี้
-ประเภทอํานวยการระดับสูง
-ผู้อํานวยการสํานักงานเขตพื้นที่การศึกษา ผู้อํานวยการสํานักงาน กศน.จังหวัด/กทม. ผู้อํานวยการสํานักงานการศึกษาเอกชนจังหวัด
-ประเภทอํานวยการระดับต้นมาแล้วไม่น้อยกว่า 1 ปี
-ตําแหน่งอื่นที่ ก.ค.ศ. กําหนด
ซึ่ง ก.ค.ศ. มีมติกําหนดตําแหน่งดังต่อไปนี้ เป็นตําแหน่งอย่างอื่นที่ ก.ค.ศ. กําหนด เพื่อเป็นคุณสมบัติเฉพาะสําหรับตําแหน่ง ดังนี้
-ตําแหน่งประเภทอํานวยการ ระดับต้น และตําแหน่งที่มีวิทยฐานะไม่ต่ํากว่าวิทยฐานะชํานาญการพิเศษรวมกันมาแล้วไม่น้อยกว่า 4 ปี
-ตําแหน่งประเภทอํานวยการ ระดับต้น และตําแหน่งประเภทวิชาการ ระดับตําแหน่งชํานาญการพิเศษรวมกันมาแล้วไม่น้อยกว่า 4 ปี
-ข้าราชการพลเรือนสามัญ ตําแหน่งที่ ก.พ. เทียบเท่ากับประเภทอํานวยการ ระดับต้นและตําแหน่งประเภทวิชาการ ระดับชํานาญการพิเศษรวมกันมาแล้วไม่น้อยกว่า 4 ปี
ดรุวรรณ บุญมาก, บัลลังก์ โรหิตเสถียร: สรุป/รายงาน
กลุ่มประชาสัมพันธ์ สํานักงาน ก.ค.ศ.: ถ่ายภาพ